CELEX: 32015R0045
Language: lt
Date: 2015-01-14 00:00:00
Title: 2015 m. sausio 14 d. Komisijos reglamentas (ES) 2015/45, kuriuo dėl lengvųjų komercinių transporto priemonių išmetamą CO 2 kiekį mažinančių naujoviškų technologijų iš dalies keičiama Europos Parlamento ir Tarybos direktyva 2007/46/EB ir Komisijos reglamentas (EB) Nr. 692/2008  Tekstas svarbus EEE

15.1.2015   
            
            
               LT
            
            
               Europos Sąjungos oficialusis leidinys
            
            
               L 9/1
            
         KOMISIJOS REGLAMENTAS (ES) 2015/45
   2015 m. sausio 14 d.
   kuriuo dėl lengvųjų komercinių transporto priemonių išmetamą CO2 kiekį mažinančių naujoviškų technologijų iš dalies keičiama Europos Parlamento ir Tarybos direktyva 2007/46/EB ir Komisijos reglamentas (EB) Nr. 692/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 20 d. Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (1), ypač į jo 5 straipsnio 3 dalį,
   atsižvelgdama į 2007 m. rugsėjo 5 d. Europos Parlamento ir Tarybos direktyvą 2007/46/EB, nustatančią motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (Pagrindų direktyva) (2), ypač į jos 39 straipsnio 2 dalį,
   kadangi:
   
               (1)
            
            
               Europos Parlamento ir Tarybos reglamente (ES) Nr. 510/2011 (3) nustatyta, kad apskaičiuojant kiekvieno gamintojo vidutinę savitąją CO2 išmetimo normą turėtų būti atsižvelgiama į dėl naujoviškų technologijų naudojimo sumažėjusį išmetamą CO2 kiekį. Komisijos įgyvendinimo reglamente (ES) Nr. 427/2014 (4) nustatomos išsamios lengvųjų komercinių transporto priemonių išmetamą CO2 kiekį mažinančių naujoviškų technologijų pripažinimo ir patvirtinimo taisyklės;
            
         
               (2)
            
            
               kad apskaičiuojant kiekvieno gamintojo vidutinę savitąją CO2 išmetimo normą būtų atsižvelgiama į dėl naujoviškų technologijų naudojimo sumažėjusį išmetamą CO2 kiekį, ir siekiant užtikrinti, kad būtų veiksmingai stebima, kiek sumažėja savitasis atskirų transporto priemonių išmetamo CO2 kiekis, transporto priemonės, kuriose įdiegtos ekologinės naujovės, turėtų būti patvirtinamos suteikiant transporto priemonės tipo patvirtinimą, o sumažėjęs kiekis, vadovaujantis Įgyvendinimo reglamento (ES) Nr. 427/2014 11 straipsnio 2 dalimi, privalo būti nurodomas atskirai tiek tipo patvirtinimo dokumentuose, tiek ir atitikties liudijime remiantis Direktyva 2007/46/EB;
            
         
               (3)
            
            
               todėl būtina pakeisti tipo patvirtinimo proceso metu naudojamus dokumentus, kad juose būtų tinkamai pateikiama su ekologinėmis naujovėmis susijusi informacija;
            
         
               (4)
            
            
               tipo patvirtinimo tikslu naudojami dokumentai iš dalies keičiami siekiant, viena vertus, pateikti patvirtinimo institucijoms informaciją, reikalingą lengvųjų komercinių transporto priemonių, kuriose įdiegtos ekologinės naujovės, patvirtinimui, ir, antra vertus, įtraukti dėl ekologinių naujovių sumažėjusį išmetamą CO2 kiekį į reprezentatyvią informaciją apie konkretų transporto priemonių tipą, variantą ar versiją;
            
         
               (5)
            
            
               Komisijos reglamente (EB) Nr. 692/2008 (5) nustatytos administracinės nuostatos dėl transporto priemonių atitikties patikros, atsižvelgiant į išmetamą CO2 kiekį, ir tų transporto priemonių išmetamo CO2 kiekio ir sunaudojamo degalų kiekio matavimo reikalavimai;
            
         
               (6)
            
            
               todėl Direktyva 2007/46/EB ir Reglamentas (EB) Nr. 692/2008 turėtų būti atitinkamai iš dalies pakeisti;
            
         
               (7)
            
            
               turėtų būti skirta pakankamai laiko, kad gamintojai ir nacionalinės valdžios institucijos galėtų priderinti savo procedūras prie naujųjų taisyklių;
            
         
               (8)
            
            
               galimybė savo noru paprašyti patvirtinti išmetamo CO2 kiekio sumažėjimą dėl įdiegtų ekologinių naujovių gamintojams turėtų būti suteikta anksčiau, nei bus pradėtos taikyti naujosios taisyklės;
            
         
               (9)
            
            
               šiame reglamente numatytos priemonės atitinka Motorinių transporto priemonių techninio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Direktyvos 2007/46/EB I ir IX priedai iš dalies keičiami pagal šio reglamento I priedą.
   2 straipsnis
   Reglamento (EB) Nr. 692/2008 I ir XII priedai iš dalies keičiami pagal šio reglamento II priedą.
   3 straipsnis
   Nuo šio reglamento įsigaliojimo dienos nacionalinės institucijos negali atsisakyti suteikti EB tipo patvirtinimo arba nacionalinio tipo patvirtinimo šį reglamentą atitinkantiems transporto priemonių tipams.
   Nuo 2016 m. sausio 1 d. transporto priemonių, kuriose įdiegtos naujoviškos technologijos, skirtos išmetamo CO2 kiekiui sumažinti, tipai tvirtinami vadovaujantis Direktyva 2007/46/EB ir Reglamentu (EB) Nr. 692/2008 su pakeitimais, padarytais šiuo reglamentu.
   Ne vėliau kaip nuo 2016 m. sausio 1 d. gamintojai visų naujų transporto priemonių atitikties liudijimus teikia pagal Direktyvą 2007/46/EB ir Reglamentą (EB) Nr. 692/2008 su pakeitimais, padarytais šiuo reglamentu.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. sausio 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 171, 2007 6 29, p. 1.
   
      (2)  OL L 263, 2007 10 9, p. 1.
   
      (3)  2011 m. gegužės 11 d. Europos Parlamento ir Tarybos reglamentas (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (OL L 145, 2011 5 31, p. 1).
   
      (4)  2014 m. balandžio 25 d. Komisijos įgyvendinimo reglamentas (ES) Nr. 427/2014, kuriuo pagal Europos Parlamento ir Tarybos reglamentą (ES) Nr. 510/2011 nustatoma lengvųjų komercinių transporto priemonių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 125, 2014 4 26, p. 57).
   
      (5)  2008 m. liepos 18 d. Komisijos reglamentas (EB) Nr. 692/2008, įgyvendinantis ir iš dalies keičiantis Europos Parlamento ir Tarybos reglamentą (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (euro 5 ir euro 6) ir dėl transporto priemonių remonto ir priežiūros informacijos prieigos (OL L 199, 2008 7 28, p. 1).
   
      I PRIEDAS
      Direktyvos 2007/46/EB I ir IX priedai iš dalies keičiami taip:
      
                  1.
               
               
                  I priedo 3.5.6 ir 3.5.6.1 punktai pakeičiami taip:
                  
                              „3.5.6.
                           
                           
                              Transporto priemonė, kurioje įdiegta ekologinė naujovė, kaip apibrėžta Reglamento (EB) Nr. 443/2009 12 straipsnyje M1 kategorijos transporto priemonių atveju arba Reglamento (ES) Nr. 510/2011 12 straipsnyje N1 kategorijos transporto priemonių atveju: taip/ne (1)
                           
                        
                              3.5.6.1.
                           
                           
                              Bazinės transporto priemonės tipas/variantas/versija, kaip nurodyta Įgyvendinimo reglamento (ES) Nr. 725/2011 5 straipsnyje M1 kategorijos transporto priemonių atveju arba Įgyvendinimo reglamento (ES) Nr. 427/2014 5 straipsnyje N1 kategorijos transporto priemonių atveju (jei taikoma):“
                           
                        ;
               
            
                  2.
               
               
                  IX priedas iš dalies keičiamas taip:
                  
                              a)
                           
                           
                              I dalies EB atitikties liudijimo pavyzdyje „2-oji pusė. N1 kategorijos transporto priemonės (komplektinės ir sukomplektuotos transporto priemonės)“ 49 punktas papildomas šiais 3, 3.1 ir 3.2 punktais:
                              
                                          „3.
                                       
                                       
                                          Transporto priemonė, kurioje įdiegta (-os) ekologinė (-ės) naujovė (-ės): taip/ne (1)
                                       
                                    
                                          3.1.
                                       
                                       
                                          Bendrasis ekologinės (-ių) naujovės (-ių) kodas (p1):
                                       
                                    
                                          3.2.
                                       
                                       
                                          Dėl ekologinės (-ių) naujovės (-ių) sumažėjęs bendras išmetamas CO2 kiekis (p2) (nurodomas atskirai kiekvienos rūšies bandomų etaloninių degalų atveju): .“
                                       
                                    ;
                           
                        
                              b)
                           
                           
                              II dalies EB atitikties liudijimo pavyzdyje „2-oji pusė. N1 kategorijos transporto priemonės (nekomplektinės transporto priemonės)“ 49 punktas papildomas šiais 3, 3.1 ir 3.2 punktais:
                              
                                          „3.
                                       
                                       
                                          Transporto priemonė, kurioje įdiegta (-os) ekologinė (-ės) naujovė (-ės): taip/ne (1)
                                       
                                    
                                          3.1.
                                       
                                       
                                          Bendrasis ekologinės (-ių) naujovės (-ių) kodas (p1):
                                       
                                    
                                          3.2.
                                       
                                       
                                          Dėl ekologinės (-ių) naujovės (-ių) sumažėjęs bendras išmetamas CO2 kiekis (p2) (nurodomas atskirai kiekvienos rūšies bandomų etaloninių degalų atveju): .“
                                       
                                    
                        
            
   
      II PRIEDAS
      Reglamento (EB) Nr. 692/2008 I ir XII priedai iš dalies keičiami taip:
      
                  1.
               
               
                  I priedas iš dalies keičiamas taip:
                  
                              a)
                           
                           
                              4.3.5.1 punktas pakeičiamas taip:
                              
                                          „4.3.5.1.
                                       
                                       
                                          Transporto priemonių, kuriose įdiegta viena ar daugiau ekologinių naujovių, kaip apibrėžta Reglamento (EB) Nr. 443/2009 12 straipsnyje M1 kategorijos transporto priemonių atveju arba Reglamento (ES) Nr. 510/2011 12 straipsnyje N1 kategorijos transporto priemonių atveju, tipo gamybos atitiktis, atsižvelgiant į ekologines naujoves, įrodoma atliekant bandymus, nustatytus Komisijos sprendime (-uose), kuriuo (-iais) patvirtinama (-os) konkreti (-ios) ekologinė (-ės) naujovė (-ės).“
                                       
                                    ;
                           
                        
                              b)
                           
                           
                              3 priedėlio 3.5.6 ir 3.5.6.1 punktai pakeičiami taip:
                              
                                          „3.5.6.
                                       
                                       
                                          Transporto priemonė, kurioje įdiegta ekologinė naujovė, kaip apibrėžta Reglamento (EB) Nr. 443/2009 12 straipsnyje M1 kategorijos transporto priemonių atveju arba Reglamento (ES) Nr. 510/2011 12 straipsnyje N1 kategorijos transporto priemonių atveju: taip/ne (*)
                                       
                                    
                                          3.5.6.1.
                                       
                                       
                                          Bazinės transporto priemonės tipas/variantas/versija, kaip nurodyta Įgyvendinimo reglamento (ES) Nr. 725/2011 5 straipsnyje M1 kategorijos transporto priemonių atveju arba Įgyvendinimo reglamento (ES) Nr. 427/2014 5 straipsnyje N1 kategorijos transporto priemonių atveju (**)“
                                       
                                    ;
                           
                        
            
                  2.
               
               
                  XII priedas iš dalies keičiamas taip:
                  
                              a)
                           
                           
                              4.1 ir 4.2 punktai pakeičiami taip:
                              
                                          „4.1.
                                       
                                       
                                          Pagal Įgyvendinimo reglamento (ES) Nr. 725/2011 11 straipsnio 1 dalį M1 kategorijos transporto priemonių atveju ir pagal Įgyvendinimo reglamento (ES) Nr. 427/2014 11 straipsnio 1 dalį N1 kategorijos transporto priemonių atveju transporto priemonių gamintojas, norintis, kad dėl transporto priemonėje įdiegtos vienos ar kelių ekologinių naujovių būtų sumažintas jo vidutinis savitasis išmetamo CO2 kiekis, patvirtinimo institucijai pateikia prašymą dėl transporto priemonės, kurioje įdiegta ekologinė naujovė, EB tipo patvirtinimo liudijimo.
                                       
                                    
                                          4.2.
                                       
                                       
                                          Dėl transporto priemonėje įdiegtos ekologinės naujovės sumažėjęs išmetamas CO2 kiekis tipo patvirtinimo tikslais nustatomas pagal Įgyvendinimo reglamento (ES) Nr. 725/2011 10 straipsnį M1 kategorijos transporto priemonių atveju arba pagal Įgyvendinimo reglamento (ES) Nr. 427/2014 10 straipsnį N1 kategorijos transporto priemonių atveju taikant procedūrą ir bandymų metodiką, nurodytą Komisijos ekologinės naujovės patvirtinimo sprendime.“
                                       
                                    ;
                           
                        
                              b)
                           
                           
                              4.4 punktas pakeičiamas taip:
                              
                                          „4.4.
                                       
                                       
                                          Tipo patvirtinimas nesuteikiamas, jeigu, palyginti su bazine transporto priemone, transporto priemonės, kurioje įdiegta ekologinė naujovė, išmetamo CO2 kiekis nesumažėja bent 1 g/km, kaip nurodyta Įgyvendinimo reglamento (ES) Nr. 725/2011 5 straipsnyje M1 kategorijos transporto priemonių atveju arba Įgyvendinimo reglamento (ES) Nr. 427/2014 5 straipsnyje N1 kategorijos transporto priemonių atveju.“